Neuvoston asetus (ETY) N:o 4112/88, annettu 21 päivänä joulukuuta 1988, kukkasipuleiden ja -mukuloiden laatuvaatimusten vahvistamisesta annetun asetuksen (ETY) N:o 315/68 muuttamisesta



Virallinen lehti nro L 361 , 29/12/1988 s. 0007 - 0008

Suomenk. erityispainos Alue 3 Nide 28 s. 0048

Ruotsink. erityispainos Alue 3 Nide 28 s. 0048



NEUVOSTON ASETUS (ETY) N:o 4112/88, annettu 21 päivänä joulukuuta 1988, kukkasipuleiden ja -mukuloiden laatuvaatimusten vahvistamisesta annetun asetuksen (ETY) N:o 315/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston asetuksen (ETY) N:o 234/68(1), sellaisena kuin se on viimeksi muutettuna asetuksella (ETY) N:o 3991/87(2), ja erityisesti sen 3 artiklan, ottaa huomioon komission ehdotuksen, sekä katsoo, että asetuksella (ETY) N:o 315/68(3), sellaisena kuin se on viimeksi muutettuna asetuksella (ETY) N:o 1733/84(4), vahvistetaan kuluttajille heidän henkilökohtaisiin tarpeisiinsa yhteisössä myytäviksi tai kolmansiin maihin vietäviksi tarkoitettujen kukkasipuleiden ja -mukuloiden laatuvaatimukset, olisi mukautettava kyseisten tuotteiden tariffinimitystä tariffi- ja tilastonimikkeistöstä sekä yhteisestä tullitariffista 23 päivänä heinäkuuta 1987 annetulla asetuksella (ETY) N:o 2658/87(5), sellaisena kuin se on viimeksi muutettuna asetuksella (ETY) N:o 3468/88(6), käyttöön otetun tariffinimikkeistön täytäntöönpanon ottamiseksi huomioon, asetuksen (ETY) N:o 315/68 2 artiklan 1 kohdan toisessa alakohdassa säädetään sellaisten tuotteiden, joiden määränpää on jokin muu kuin mainitun kohdan ensimmäisessä alakohdassa tarkoitettu, kaupan pitämisen edellytykset yhteisössä; saadun kokemuksen perusteella olisi sovellettava olemassa olevia kaupan pitämisen sääntöjä vietäessä kolmansiin maihin tuotteita, joita ei ole tarkoitettu myytäviksi kuluttajille, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 315/68 seuraavasti. 1) Korvataan 1 artikla seuraavasti: "1 artikla Laatuvaatimukset vahvistetaan CN-koodiin 0601 10 kuuluville lepotilassa oleville sipuleille, juuri- ja varsimukuloille sekä juurakoille. Nämä laatuvaatimukset määritetään liitteessä." 2) Korvataan 2 artiklan 1 kohta seuraavasti: "1 Sellaisia 1 artiklassa tarkoitettuja tuotteita, jotka eivät ole laatuvaatimusten mukaisia, ei voida: - yhteisön sisällä: i) pitää tai kuljettaa myyntitarkoituksessa missään kaupan portaassa kuluttajalle hänen henkilökohtaisiin tarpeisiinsa tarkoitetuissa pakkauksissa, ii) tarjota myyntitarkoituksessa, saattaa myyntiin, myydä tai toimittaa kuluttajalle kauppiaiden eikä suoraan tuottajien toimesta, - hyväksyä vietäväksi kolmansiin maihin kuluttajalle hänen henkilökohtaisiin tarpeisiinsa myytäväksi. Sellaisia 1 artiklassa tarkoitettuja tuotteita, joiden määräpaikka on jokin muu kuin ensimmäisessä alakohdassa tarkoitettu, voidaan joko pitää kaupan yhteisön sisällä tai hyväksyä vietäväksi kolmansiin maihin ainoastaan, jos: a) ne vastaavat liitteen II osaston ensimmäisessä alakohdassa vahvistettuja määräyksiä, b) jokaisessa pakkauksessa on selvin ja pysyvin kirjaimin seuraavat tiedot: - myyjän tunnistusmerkintä: nimi ja osoite tai tunnus, - tuotekuvaus: " tuotteita, joita ei ole hyväksytty myytäväksi kuluttajalle hänen henkilökohtaisiin tarpeisiinsa"; tätä mainintaa täydennetään tarvittaessa maininnalla "lisäykseen tarkoitettuja tuotteita", c) pakkaukset ovat selvästi erilaiset verrattuna kuluttajalle hänen henkilökohtaisiin tarpeisiinsa myytäväksi tarkoitettuihin pakkauksiin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU (1) EYVL N:o L 55, 2.3.1968, s. 1 (2) EYVL N:o L 377, 31.12.1987, s. 19 (3) EYVL N:o L 71, 21.3.1968, s. 1 (4) EYVL N:o L 164, 22.6.1984, s. 1 (5) EYVL N:o L 256, 7.7.1987, s. 1 (6) EYVL N:o L 296, 29.10.1988, s. 50